62008TO0190_EL
Αντικείμενο της υπόθεσης
Διατακτικό
Αντικείμενο της υπόθεσης
Αντικείμενο
Μερική ακύρωση του κανονισμού (ΕΚ) 172/2008 του Συμβουλίου, της 25ης Φεβρουαρίου 2008, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές σιδηροπυριτίου καταγωγής Λαϊκής Δημοκρατίας της Κίνας, Αιγύπτου, Καζακστάν, Πρώην Γιουγκοσλαβικής Δημοκρατίας της Μακεδονίας και Ρωσίας (ΕΕ L 55, σ. 6), και, επικουρικώς, ακύρωση της αποφάσεως της Επιτροπής, της 28ης Φεβρουαρίου 2008, με την οποία απορρίφθηκε η αίτηση των προσφευγουσών για αναστολή των δασμών αντιντάμπινγκ.
Διατακτικό
Διατακτικό
Το Πρωτοδικείο διατάσσει:
1) Απορρίπτει την προσφυγή ως απαράδεκτη καθόσον βάλλει κατά της αποφάσεως της Επιτροπής, της 28ης Φεβρουαρίου 2008, περί απορρίψεως της αιτήσεως των Chelyabinsk electrometallurgical integrated plant OAO (CHEMK) και Kuzneckie ferrosplavy OAO (KF) για αναστολή των δασμών αντιντάμπινγκ.
2) Επιτρέπει στην Επιτροπή να παρέμβει στην υπόθεση T‑190/08 υπέρ του Συμβουλίου.
3) Ο Γραμματέας θα κοινοποιήσει στην Επιτροπή αντίγραφα όλων των δικογράφων που έχουν επιδοθεί στους διαδίκους.
4) Τάσσεται προθεσμία στην Επιτροπή προκειμένου να υποβάλει υπόμνημα παρεμβάσεως.
5) Επιφυλάσσεται να αποφανθεί επί του αιτήματος λήψεως μέτρων οργανώσεως της διαδικασίας και διεξαγωγής αποδείξεων.
6) Καταδικάζει τις CHEMK και KF στα δικαστικά έξοδα που αφορούν την ένσταση απαραδέκτου. Επιφυλάσσεται ως προς τα λοιπά δικαστικά έξοδα.